CELEX: 62018CA0772
Language: el
Date: 2020-04-30 00:00:00
Title: Υπόθεση C-772/18: Απόφαση του Δικαστηρίου (δέκατο τμήμα) της 30ής Απριλίου 2020 [αίτηση του Korkein oikeus (Φινλανδία) για την έκδοση προδικαστικής αποφάσεως] — A κατά B (Προδικαστική παραπομπή – Σήματα – Οδηγία 2008/95/ΕΚ – Άρθρο 5, παράγραφος 1 – Άρθρο 5, παράγραφος 3, στοιχεία β' και γ' – Προσβολή σήματος – Έννοια της φράσεως «να χρησιμοποιεί στις συναλλαγές» – Προϊόν που τίθεται σε ελεύθερη κυκλοφορία – Εισαγωγή – Αποθήκευση – Κατοχή προϊόντων με σκοπό την εμπορία – Εξαγωγή)

20.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 240/13
            
         
      Απόφαση του Δικαστηρίου (δέκατο τμήμα) της 30ής Απριλίου 2020 [αίτηση του Korkein oikeus (Φινλανδία) για την έκδοση προδικαστικής αποφάσεως] — A κατά B
      (Υπόθεση C-772/18) (1)
      
      (Προδικαστική παραπομπή - Σήματα - Οδηγία 2008/95/ΕΚ - Άρθρο 5, παράγραφος 1 - Άρθρο 5, παράγραφος 3, στοιχεία β' και γ' - Προσβολή σήματος - Έννοια της φράσεως «να χρησιμοποιεί στις συναλλαγές» - Προϊόν που τίθεται σε ελεύθερη κυκλοφορία - Εισαγωγή - Αποθήκευση - Κατοχή προϊόντων με σκοπό την εμπορία - Εξαγωγή)
      (2020/C 240/16)
      Γλώσσα διαδικασίας: η φινλανδική
      
         Αιτούν δικαστήριο
      
      Korkein oikeus
      
         Διάδικοι στην υπόθεση της κύριας δίκης
      
      A
      
         κατά
      
      B
      
         Διατακτικό
      
      Το άρθρο 5, παράγραφος 1, της οδηγίας 2008/95/ΕΚ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, για την προσέγγιση των νομοθεσιών των κρατών μελών περί σημάτων, ερμηνευόμενο σε συνδυασμό με το άρθρο 5, παράγραφος 3, στοιχεία β' και γ', της οδηγίας αυτής, έχει την έννοια ότι πρόσωπο που δεν ασκεί εμπορική δραστηριότητα ως επαγγελματίας και παραλαμβάνει, θέτει σε ελεύθερη κυκλοφορία εντός κράτους μέλους και φυλάσσει προϊόντα προδήλως μη προοριζόμενα για ιδιωτική χρήση, τα οποία απεστάλησαν στη διεύθυνσή του από τρίτη χώρα και στα οποία έχει τεθεί σήμα χωρίς τη συγκατάθεση του δικαιούχου, πρέπει να θεωρείται ότι χρησιμοποιεί το σήμα στις συναλλαγές, κατά την έννοια της πρώτης από τις εν λόγω διατάξεις.
      
         (1)  ΕΕ C 72 της 25.2.2019.